***2011/2012- ЗА МАМА***

***ПРИЛОЖЕНИЕ:***

[**ДЕН** **НА** **МАМА**-2012г.](http://vipusk-2011-2012g.webnode.com/photogallery/den-na-mama-2012g-/)

**Песен за майката  
Марко Ганчев**  
Прохожда чедото, прохожда  
И тръпка сладостна пробожда  
Сърцето майчино, че вече  
Човек е нейното човече.  
  
И мисли тя, че го повежда  
с ръка към своята надежда.  
Не знае, че го е създала  
за близост не, а за раздяла.  
Додето майката усети,  
изтръгва й го от ръцете  
безмилостният господар  
на всички царства цар Буквар.  
Остава майката сама  
с играчките му у дома.  
Погалва някоя играчка  
и ето ти играчка-плачка.  
  
Прописва чедото, прописва.  
Вълна на нова радост плисва  
и първа дума пишат двама,  
и то се знае, тя е “мама”.  
Когато мама е сама,  
ще праща чедото писма…  
Не знае тя, че рядко пише  
синът зает с дела по-висши.

Додето майката усети,  
изтръгват й го от ръцете  
казарма, работа, жени…  
А пък жените са едни…  
  
Сама при старите му книги  
остава мама и реди ги.  
Поплакват заедно с буквара  
и после всеки се затваря.  
  
От ден на ден разбира мама,  
че има син, но и че няма.  
Разбира тя,че го е създала  
за близост не, а за раздяла.  
И вече не до рожба близка  
да бъде близо мама иска.  
Обратното желае само:  
синът да не извика “мамо”.  
Да не извика “мамо, мамо”  
синът в нещастие голямо.  
И щом не сеща се за мама,  
то значи, че опасност няма  
И че светът добре го среща,  
затуй за мама се не сеща.  
И мама в стаята тогава  
ръка на себе си подава,  
поема я и се повежда  
сама към своята надежда…

За теб, мамо  
  
Как става тъй, че все не стигат  
за тебе мамо моите слова?  
За другите творя поеми,  
а тебе само с думичка една  
  
описвам те и те римувам...  
за да те има в бъдния ми ден,  
когато старите тетрадки ще прелиствам  
и ще чета какво съм писала за теб.  
  
От всички страници такова вдъхновение  
ще лъха, докато чета  
и тръпнещото нетърпение,  
теб в стихове да претворя...  
  
О мамо, всеки стих за тебе  
започва и завършва все така:  
"Оставаш си една за мене,  
най-ценна мамо на света!"  
  
Прости за думите ми кратки,  
прости за делничния стих,  
прости, че липсваш в моите тетрадки.  
Аз себе си на тебе посветих!

И не е нужно в рими да обличам,  
това, което чувствам аз към теб.  
Знам само, колко много те обичам  
и как живота с тебе е по-лек.  
  
Затуй, единствено и само,  
заставам днес на колене.  
За мен най-свята си ти Мамо!  
Целувам твоите нозе!

МАМА  
  
Валери Петров  
  
Косата на мама  
Е светла и мека,  
Ръката на мама  
Е нежна и лека.  
  
Тя много е мила  
И много добра е,  
Даже когато  
не й се играе.  
  
Но често до късно  
Мама я няма –  
Тя работи в нейната  
Служба голяма  
  
И само от работа  
Ми телефонира,  
Но това не ми стига,  
То се разбира,  
  
И истински хубаво  
Е в нашата къща  
Само когато  
Тя от служба се връща

И погалва косата ми  
С уморена ръка...  
Когато порасна,  
Ще направя така,  
  
Че тя да не работи  
През целия ден...  
Или нека работи,  
Но нещо при мен!

Майко моя, нежна моя мила,  
дето си ме, майчице,родила!  
Нека те притисна до лицето,  
нека те прегърна до сърцето  
и опрян до топлото ти рамо,  
да ти се призная, мила мамо,  
с обич нежна и неповторима,  
че си моя, майчице любима!

Татко, татко,  
име сладко,  
като те зърна отдалеко  
на сърце ми става леко, леко.

Тати работи от сутрин до мрак.  
и по празниците чак.  
Но като си дойде, нищо че е уморен,  
той обича да играе много с нас.  
Качвани на конче и се гоним в кръг,  
силните му ръце ни мятат в миг на гръб.  
весело е,хубаво е, смеем се в захлас.

"Мимето" от Асен Босев  
  
Имат си мама и татко дете -  
и за детето си грижат се те.  
Гледат го, сякаш е цвете в саксия,  
всичко поднасят му те на тепсия.  
Слага му баба в устенцата хляба,  
таткото - млякото, супата - мама.  
Глезят го всичките - обич голяма!  
Мими се мръщи, потропва, пищи:  
- Супа не искам, разбираш ли ти?  
- Мамино Мими, що искаш, кажи ми!  
- Искам бисквити, ала шоколадови,  
сладки, каквито ни дадоха Владови.  
- Мъжо, бисквити иди достави ти!  
Татко излиза набързо по риза.  
Носи кутия с бисквити, обаче  
не тъкмо тия - и Мимето плаче.  
- Тези не ща! Направете ми крем!  
- Крем ли? Щом искаш, и крем ще дадем!  
- Мъжо, изтичай, яйца ми купи.  
Мамино Мими, сега, потърпи!  
Мими се плези, но...радват се те.  
Мими разглезено чедо расте!

Радост! Дочакват голямата слава -  
Мимето им първокласница става!  
Но първокласници с нея и те са -  
всички са роби на тази принцеса.  
Има ли Мими домашни задачи -  
има и свита добри помагачи!  
Своята работа татко зарязва,  
синя хартия на ленти нарязва.  
Прави на Мимето ново сметало,  
старото вече било овехтяло!  
Мама лицето на Мимето мие,  
бабата внучето трие с хавлия.  
Грижи за Мимето - колкото щеш!  
- Мими, почивай си, да порастеш!  
Вкъщи случайно тя днеска сама е,  
ала без работа Мими се мае.

С кални обувки лежи на чаршафа.  
Гладна е тя, но далече е шкафа!  
Как ще се мъчи яйца да вари!  
Хляб да нареже е трудно дори!  
Но се усмихва щастливият миг,  
баба се връща - тя среща я с вик:  
- Бабо, къде си се влачила, ма?  
Обеда как ще приготвя сама?  
Баба слугува, а Мими яде.  
- Бабо, водица! - И тя и даде!  
Връща се мама - тревога голяма!  
- Мамо ма, копчето я ми заший!  
Дай ми престилката и ме среши!  
Идва и татко, нарежда му кратко:  
- Хайде, обувките ми почисти,  
иначе, татко, защо си ми ти?  
Ляга по гръб на кушетката Мимето,  
а се залавят за работа тримата...  
Тъй се минават години наред,  
стават капризите нейни безчет.  
- Искам на бар да отида!  
- Иди. - В бара с цигара ще бъда!  
- Бъди.  
- Искам без вас да вървя на море!  
- Щом настояваш, тогава добре.  
Мими израсна девойка прекрасна -  
нежна, кокетна и шик издокарана,  
само че с работа всякаква скарана!  
- Моля те, Мими, ела, помогни ми!  
Ето, в мазето слезни за кюмюр!  
- Как да отида в мазе с маникюр?  
- Слушай, момиче, хвани се за работа!  
- Нека се хване за работа бабата!  
Ех, че отмяна отгледаха те -  
май че в саксията плевел расте!  
Дайте на Мими разкош, развлечения,  
но не мъчете я с труд и учение!  
Мими с труда не желае приятелство.  
Принц потърсете за нейно сиятелство!

**Скъпа моя бабо – Й. Петров**Че отзад й плели плитка

Скъпа моя бабо, мила и добричка                                   роклята й била малка

Дай да ти погаля бялата косичка,                                   и отивала да учи

че ти ме отгледа от мъничко бебе,                                със тетрадка и писалка.

искам да съм бабо, винаги при тебе!                           Оле, колко ми е смешно!

Майка сутрин рано хуква като хала,                               Тази баба,толкоз стара,

Татко вечер късно сварва ме заспала.                          Дето с очилата гледа

Ти си ми за майка,ти си ми за татко.                              и мърмори, и се кара -

Дай да те прегърна и целуна сладко!                           с къса рокля

                           и тетрадка!

С тебе, мила бабо, сладък ми е хляба,                        Бабо мила, бабо сладка!

Ти си на земята най-добрата баба!

**Бъди щастлива, моя мила бабо!**

**а ний във себе си ще пазим по частица**

**от твоето, най-топлото, сърце.**

Щъркелът донесъл Верка,  
каза ми го на ушенце.  
Тя на леля ми е щерка,  
нейно мамино детенце.  
Носел в клюна си вързопче,  
щъркел отдалеч летял  
и увита като снопче,  
той на майка и я дал.  
  
Мен пък ме донесла мама,  
щото нямали сме щъркел.  
Тъй решили с татко двама  
още щом като я зърнал.  
Татко е обичал мама,  
мама пък обича татко  
и от таз любов голяма  
се родило бебе сладко.

**Аз учех малката си роля.  
Работил си на поразия...  
  
Герой за мене си, не крия!  
И затова си ми тъй мил!**

**Аз имам твоя пример, дядо!**

http://static-cdn3.webnode.com/_system/client/skins/2011/general/img/icon-block-close.png?ph=0bd786fc92

Edit content